– На нашым прадпрыемстве зараз працуе 91 чалавек. Вядома, не 400, як было калісьці, ды і асушэннем балот практычна не займаемся. Падтрымліваем парадак на сваёй тэрыторыі: чысцім дрэнаж, абкошваем каналы, знішчаем непатрэбнае кустоўе. За апошнія 5 гадоў выкананы наступныя аб’ёмы работ: укладзена дрэнажу 241,9 кіламетра, прамыта – 91,6 кіламетра, абкошана 3543 кіламетраў каналаў, ачышчана ад заілення – 374 кіламетры, унесена гербіцыдаў 153,5 кіламетра і ўведзена 2644 кіламетры плошчаў, – лёгка аперыруе лічбамі Мікалай Уладзіміравіч. – На 1 студзеня бягучага года плошча асушаных зямель складае 29779 гектараў, працягласць каналаў – 1432,2 кіламетра, дарог – 207,4 кіламетра, дамбаў – 21 кіламетр. Збудаванняў (мастоў, трубаў і т.д.) налічваецца 776.